### | | | | --- | --- | | | | | --- | | **Byråd** 25. august 2020 Sagsnr. 710-2018-5275 Dok.nr. 710-2020-219239 Sagsbehandler DPJHNE | | 136.                Vedtagelse af Lokalplan nr. 392 Boligområde ved [adresse] i Hadsten - Åbent

###

|  |  |
| --- | --- |
| Tidl. politisk behandling | BY, 25.02.20, pkt. 25 |
| Forventet sagsgang | PU, ØK, BY |
| Lovgrundlag | Planloven |

###

**SAGENS INDHOLD**

Byrådet skal i denne sag tage endelig stilling til ”Forslag
til lokalplan nr. 392 Boligområde ved [adresse] i Hadsten og tillæg nr. 11
til Kommuneplan 2017-29”.

Planforslagene har været fremlagt i offentlig høring i
perioden fra 4. marts til 29. april 2020. Der er i perioden indkommet seks
høringssvar. Høringssvarene er beskrevet i vedhæftede bilag sammen med Teknik
og Miljøs kommentarer og indstilling. Den fulde ordlyd af høringssvarene er
også vedhæftet.

Formålet med lokalplanen er at skabe et nyt velfungerende
boligområde, skabe mulighed for fremtidig udvidelse af virksomheden [adresse]
A/S og i videst muligt omfang sikre at fremtidigt erhverv ikke konflikter med
boligområdet.

Formålet med kommuneplantillægget er at ændre
anvendelsesbestemmelserne for lokalplanens delområde I fra boligformål til
erhvervsformål og at ændre anvendelsesbestemmelserne for ejendommen [adresse] 90 fra erhvervsformål til boligformål, så planlægningen i området
ensrettes.

Lokalplanen omfatter et areal på ca. 4,2 hektar i det
sydlige Hadsten ved [adresse]. Lokalplanen fastlægger de planmæssige
rammer for følgende:

·
Et nyt boligområde med op til 20 tæt-lav boliger, der har en
størrelse på fra 128 til 133 m² med tilhørende rekreative arealer inden for
lokalplanens delområde II og III

·
Et fremtidigt erhvervsbyggeri inden for lokalplanens delområde I

·
Placering af veje, stier og fælles friarealer inden for
lokalplanens delområde IV

·
Lokalplanens delområde V udlægges med henblik på at overføre
området til byzone som angivet i Kommuneplan 2017-29.

Med kommuneplantillægget ændres bestemmelserne for
rammeområde 1.BO.19, så der indskrives en maksimal bebyggelsesprocent for
åben-lav og tæt-lav bebyggelse, og en mindste grundstørrelse for tæt-lav
byggeri, der fastsættes til 150 m². Det maksimale etageantal for eksisterende
åben-lav bebyggelse ændres til 2 etager. Bestemmelserne for rammeområde 1.ER.8
ændres, så det under zonestatus indskrives, at en del af området er beliggende
i landzone.

**VURDERING**

Høringssvarene omhandler bl.a.:

·
Trafikale forhold på [adresse] og [adresse], herunder
hastighedsbegrænsning, oversigtsforhold og ønske om etablering af en
venstresvingbane fra syd på [adresse]

·
Anlæg af sti omkring branddammen og ændringer af branddammens
tilstand til regnvandsbassin

·
Bekymringer for håndtering af overfladevand og regnvandsbassinets
kapacitet

·
Udvidelse af erhvervsområdet, der ligger umiddelbart vest for
lokalplanområdet.

Teknik og Miljø anbefaler på baggrund af de indkomne
høringssvar, at følgende ændringer indarbejdes i den endelige udgave af
Lokalplan nr. 392:

·
I § 9.3 tilføjes følgende formulering: ”*I forbindelse med
projekteringen af regnvandsbassinet skal det vurderes om piletræerne på
sydsiden af den eksisterende branddam kan bevares”*.

**ØKONOMI**

Lokalplanen omfatter alene private udstykninger, hvorfor den
ikke medfører udgifter for Favrskov Kommune.

Med henblik på klimasikring af området indeholder
lokalplanen krav om, at der skal etableres et regnvandsbassin i området.
Regnvandsbassinet anlægges i forbindelse med en eksisterende branddam ejet af
Favrskov Kommune. [adresse] har indgået aftale om frasalg af branddammen
til ejerne af [adresse] Aftalen er betinget af den endelige vedtagelse af
lokalplanen.

Lokalplanområdet ligger i landzone og overføres ved
lokalplanens endelige vedtagelse til byzone. Ansøger har underskrevet en
erklæring om fraskrivelse af kommunal overtagelsespligt. Ansøger har herudover
underskrevet en aftale om forbud mod brug af pesticider på de arealer, hvor der
planlægges ny boligbebyggelse.

**INDDRAGELSE**

Borgerinddragelse og kommunikation om lokalplanforslaget er
sket efter reglerne i planloven og planforslaget har været fremlagt i offentlig
høring i otte uger i perioden 4. marts til 29. april 2020.

**INDSTILLING**

Direktøren for Teknik og Miljø indstiller til Byrådet:

1.    At ”Forslag til lokalplan
nr. 392 Boligområde ved [adresse] i Hadsten og tillæg nr. 11 til Kommuneplan
2017-29” vedtages endeligt.

**BESLUTNING**

***Planudvalget, 11. august 2020:***

Fraværende:Ingen

Indstilles godkendt.

***Økonomiudvalget, 19. august 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| Indsendte høringssvar | 710-2020-167817 |
| Vurdering af høringssvar | 710-2020-167835 |
| Forslag til lokalplan nr. 392 - Boligområde ved [adresse] i [adresse] 710-2020-179851 |